REFERAT BESTYRELSES-/REGNSKABSMØDE

mandag den 06.05.2024 kl. 15.30

på Storådalens Golfklub, Frøjkvej 83 Holstebro

Deltager: Anne Sakariassen, Ole Bielefeldt, Jens Ovesen, Mai Pedersen og Anni Kristensen.

Fra Administrationen deltog: Forretningsfører Bendix Jensen, Trine Slot (ref).

Fra revisionen deltog Per Sørensen.

Dagsorden:

1. Mødereferat

Mødereferatet fra bestyrelsesmødet den 04.04.2024 er udsendt til bestyrelsens medlemmer. Referat underskrevet. Bestyrelsens bemærkninger imødeses.

(der har været en ændring ift. teksten i punkt 10 i sidste referat, som vedrører tilskud til afd.

1001-0).

1. Årsregnskab 2023, samt budget

Bendix Jensen gennemgik årsregnskab 2023, med følgende fokuspunkter:

Der er udbetalt byggesagshonorar for Jættehøjparken, hvilket forklarer afvigelsen på udgiftsposten til bestyrelsen.

* Mødeudgifter, kontingenter m.v., mindre forbrugt end forventet.
* Særlige aktiviteter, tilskud til afdelinger.
* Renteudgifter/indtægter
* Tab ved lejeledighed og fraflytninger
* Ekstraordinære poster
* Året resultat bliver et overskud på DKR. 386.762
* Bevægelser på dispositionsfonden gennemgået, herunder et estimat for 2024.

 Årsregnskab for 2023 blev godkendt.

 Bendix Jensen gennemgik kort budgettet for 2025 og orienterede om godkendelse

 af ansøgning om fritagelse for inddækning af lejetab fra dispositionsfonden til

 afdeling 1010-0.

 Budgettet blev godkendt.

Bestyrelsen utrykte stor utilfredshed med, at Lejerbos byggeafdeling ikke rykker hurtigere og at bestyrelsen ikke bliver orienteret om noget. De kræver derfor snarest en forklaring fra byggeafdelingen, så organisation løbende orienteres og får en forventet deadline ift. tab i afd. 1010-0.

Bendix orienterede om mulige midler ifm. ”Nærhed i sundhed”. Vi presser på med driftsstøtten, og det kommer med i strukturkommission. Bendix har bedt om at dette skal afstemmes med den fysiske helhedsplan.

BL havde indkaldt til en workshop i sidste uge for at brede ”Nærhed i sundhed” ud.

Revisor Per Sørensen supplerede, at man skal være opmærksom på, at de penge der kommer fra BL ikke er til at løse nuværende problemer, men det er til nyt projekt. Der skal derfor presses på ved Tilsynet og LBF, da der ikke er flere midler at gøre brug af i afd. 1010-0.

Anne Sakariassen orienterede om at organisationen tidligere har været utilfredse med Byggeafdelingen og nævnte, at organisationen vil se på om BSH fortsat vil bruge Byggeafdelingen, eller om man fremover skal til at bruge en ekstern konsulent, som organisationen tidligere har haft succes med.

Bendix meddelte, at Byggeafdelingen allerede har taget fat i Landsbyggefonden og at BL mener, at de nuværende tomme lejeboliger i afd. 1010-0 kan bruges i projektet ”Nærhed i sundhed”.

Anne Sakariassen foreslog at undersøge mulighederne for at bruge afd. 1011-0 i den sammenhæng.

1. Årsberetning

Årsberetning for regnskabsperioden 01.01.2023-31.12-2023 blev fremlagt med følgende punkter:

* Forventninger til dipositionsfondsudvikling.
* Afdelingsøkonomi. (Bendix følger op på afd. 1012-0)
* Grafisk fremstilling af diverse benchmarks.
* Fraflytningsstatistik.
* Huslejeniveauer.

 Fleksibel udlejning blev i den forbindelse drøftet.

 Årsberetning for 2023 godkendt.

1. Revisionsprotokol

Per Sørensen fremlagde selskabets revisionsprotokol vedrørende regnskabet 2023.

Revisionen har ikke givet anledning til bemærkninger.

Følgende punkter blev kommenteret:

* Blank revisionspåtegning.
* Regnskab og budget og henlæggelser. (afd. 4, 10, 15, 19 og 22 har ikke henlagt tilstrækkeligt).
* Overskuddet på DKR. 386.762 blev gennemgået (besparelse på mødeudgifter og forrentning af egenkapital).
* Indestående i LBF (egen trækningsret, hvor afdelingerne sparer op til).
* Pr. 31/12 er der kun 585.000 til disposition.
* It-systemer, der er ikke konstateret væsentlige svagheder.
* Afdelingsregnskaber ser fine ud, med undtagelse af afd. 1010-0 som er kritisk. Det anbefales, at der hurtigst muligt laves aftale med Tilsynet og LBF.
* Tillægsydelser bliver ikke budgettet og bogført i overensstemmelse med driftsbekendtgørelsen
* Enkelte steder kan nogen selv godkende egne indkøb/fakturaer.
* Den juridiske revision har indeholdt vurdering af indkøbshåndtering og lønudbetaling og udbetaling af bestyrelseshonorar.

Investeringsstrategi skal godkendes af LBF. Feks. ved køb af aktiebaseret produkter. Spørgeskemaet blev herefter gennemgået.

 Revisionsprotokol godkendt og underskrives i Penneo.

1. Lån i dispositionsfonden

Med henvisning til bestyrelsens beslutning på mødet den 11.12.2001, fremlægges sagen vedrørende forrentning af lån på dispositionsfonden, idet det kan oplyses:

* At renten max. Må udgøre diskontoen +1%
* At diskontoen pt. udgør 2,60%
* At forrentningen i 2023 udgør 4,00%

Det indstilles:

* At forrentningen fastlægges til 4,00% i 2024.

Bestyrelsen godkendte forrentningen på 4% i 2024.

1. Repræsentantskabsmødet

Der var drøftelse af ordinært repræsentantskabsmøde, tirsdag den 28. maj 2024, samt bestyrelsens indstilling til Lejerbos landsrepræsentantskab.

BSH har normalt 6 delegerede ved Lejerbos Landsrepræsentantskabsmøde, herunder 3 fra bestyrelsen og 3 fra repræsentantskabet. (Pt. har BSH dog 7 mandater, idet Anne Sakariassen er valgt til Lejerbos Hovedbestyrelse).

Anne Sakariassen efterlyste bidrag til udarbejdelse af beretningen fra de øvrige i bestyrelsen og forretningsføreren.

1. Udkast mødeplan 2. halvår 2024 (bilag vedlagt)

Udkast mødeplan 2. halvår 2024 er forinden mødet udsendt til bestyrelsen. Mødeplanen godkendt.

Af hensyn til økonomien vil bestyrelsen overveje hvordan julearrangementet skal afholdes.

1. Næste møde

Repræsentantskabsmødet afholdes 28. maj 2024.

Der afholdes bestyrelsesmøde 15.30 den 19. juni. (afbud fra Jens Ovesen).

1. Evt.

Der er købt en annoncetillæg hvor der skrives om BSH og Slagterigrunden. Der kommer foto af byggeriet på og han efterlyser bestyrelsen, om de har nogle punkter der skal indgå i annoncen.

Der skal orienteres om. at der holdes åbent hus på Slagterigrunden og evt. medtage noget om solidt godt dansk håndværk med ”modulbadeværelser”. Der forsøges nytænkning både med form og farver.

Møde med journalisten afholdes 9.30 den 8. maj 2024 – Anne Sakariassen deltager sammen med Bendix Jensen og teksten sendes til korrektur hos bestyrelsen efterfølgende.

 Bendix Jensen orienterede om årsagen til igen at adskille afdelingerne,

 1010-0 og 1254-0. Dette tages op senere.

 Hvis afdeling 1010-0 ved afdelingsmødet godkender forslag, er der ikke en

 afdelingssammenlægning for nu.

 Bestyrelsen bakker op om forslaget.

 Ole Bielefeldt tager det derfor med til godkendelse ved afdelingsbestyrelsen,

 inden forslaget udsendes til alle lejrene i afdelingen.

 Henriette Poulsgaard kan evt. fortsætte som observatør.

 Den 14. maj 2024, afholder Bendix og Anne Sakariassen møde med

 afdelingsbestyrelsen i afd. 1010-0, vedr. fremsendt henvendelse fra

 afdelingsbestyrelsen.

 Anne Sakariassen har bedt driftschef Alex Lund Madsen rykke kommunen for

 at få afdelingsnavnet Rosenholmvej fastslået. Dette er efterfølgende fastslået.

 06.05.2024 Underskrives digital via penneo

 Underskrift formand:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**